Document ID: 32006D0410

KOMISJONI OTSUS,
24. mai 2006,
millega kehtestatakse nõukogu määruse (EÜ) nr 1782/2003 artikli 10 lõike 2 ning artiklite 143d ja 143e kohaselt EAFRDle ja EAGFi kuludeks eraldatavad summad
(2006/410/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. juuni 2005. aasta määrust (EÜ) nr 1290/2005 ühise põllumajanduspoliitika rahastamise kohta, (1) eriti selle artikli 12 lõikeid 2 ja 3,
ning arvestades järgmist:
(1)
Nõukogu 29. septembri 2003. aasta määruse (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) (2) artiklis 10 on esitatud meetod nende netosummade arvutamiseks, mis suunatakse ümber Maaelu Arengu Euroopa Põllumajandusfondi (EAFRD). Kõnealuse määruse artiklites 143d ja 143e on sätestatud summad, mis eraldatakse EAFRDle puuvilla- ja tubakakasvatuspiirkondade ümberstruktureerimiseks.
(2)
Euroopa Põllumajanduse Tagatisfondi (EAGF) kuludeks enne EAFRDsse ümbersuunamist eraldatavate iga-aastaste summade ülemmäärad kuni aastani 2013 on esitatud 2007.-2013. aasta finantsraamistikku käsitleva institutsioonidevahelise kokkuleppe (3) I lisas.
(3)
EAFRDle eraldatavad summad ja EAGFi kuludeks eraldatav netobilanss tuleks kindlaks määrata, arvestades eelarveaastateks 2007-2013 eraldatavate iga-aastaste summade ülemmäärasid,
ON TEINUD JÄRGMISE OTSUSE:
Ainus artikkel
Eelarveaastatel 2007-2013 Maaelu Arengu Euroopa Põllumajandusfondile (EAFRD) määruse (EÜ) nr 1782/2003 artikli 10 lõike 2 ning artiklite 143d ja 143e kohaselt eraldatavad summad ja Euroopa Põllumajanduse Tagatisfondi (EAGF) kuludeks eraldatav netobilanss on esitatud käesoleva otsuse lisas.
Brüssel, 24. mai 2006

Labels: 15
19